P6_TA(2004)0020

9/2004. sz. költségvetés-módosítási tervezet

Európai parlamenti állásfoglalási indítvány az Európai Unió 2004-es pénzügyi évre vonatkozó költségvetéséhez készített 9. számú módosítás tervezetéről, VIII (B) szakasz - Európai Adatvédelmi Biztos (13083/2004 — C6-0132/2004 — 2004/2100(BUD))

Az Európai Parlament,

- tekintettel az Európai Közösséget létrehozó szerződésre, és különösen annak 272. cikke (4) bekezdése utolsó előtti albekezdésére,

- tekintettel az Európai Atomenergia-közösséget létrehozó szerződésre, és különösen annak 177. cikkére,

- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [1], és különösen annak 37. és 38. cikkére,

- tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre [2],

- tekintettel az európai adatvédelmi biztos feladatainak ellátására vonatkozó szabályokról és általános feltételekről szóló, 2002. július 1-jei 1247/2002/EK európai parlamenti, tanácsi és bizottsági határozatra [3],

- tekintettel az EK-Szerződés 286. cikke szerinti független felügyeleti szerv (Európai Adatvédelmi Biztos) kinevezéséről szóló, 2003. december 22-i 2004/55/EK európai parlamenti és tanácsi határozatra [4],

- tekintettel az Európai Unió 2004-es pénzügyi évre vonatkozó, 2003. december 18-án véglegesen elfogadott [5] és az Európai Unió bővítésével összhangban kiigazított [6] általános költségvetésére,

- tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodásra [7],

- tekintettel az Európai Unió 2004-es pénzügyi évre vonatkozó költségvetéséhez készített 2/2004. számú módosításra [8],

- tekintettel az Európai Unió 2004-es pénzügyi évre vonatkozó költségvetéséhez készített, a Bizottság által 2004. július 26-án előterjesztett 10/2004. számú módosítás előzetes tervezetére (SEC(2004)1018),

- tekintettel az Európai Unió 2004-es pénzügyi évre vonatkozó költségvetéséhez készített, a Tanács által 2004. október 7-én elfogadott 9/2004. számú módosítás tervezetére (13083/2004 — C6-0132/2004),

- tekintettel eljárási szabályzata 69. cikkére és IV. mellékletére,

- tekintettel a Költségvetési Bizottság jelentésére (A6-0013/2004),

A. mivel a 2/2004. számú költségvetésmódosítás nem biztosította az Európai Adatvédelmi Biztos számára a teljes 2004-es évre szükséges költségvetési előirányzatokat,

1. úgy véli, hogy a VIII (B) szakaszban engedélyezett valamennyi álláshelynek állandó álláshelynek kell maradnia a 2004. évi felvételek lehetővé tétele érdekében,

2. módosítás nélkül elfogadja a Tanács 9/2004. számú költségvetés-módosítási tervezetét,

3. utasítja Elnökét, hogy továbbítsa ezen állásfoglalást a Tanácshoz, a Bizottsághoz és az Európai Adatvédelmi Biztoshoz.

[1] HL L 248., 2002.9.16., 1. o.

[2] HL L 8., 2001.1.12., 1. o.

[3] HL L 183., 2002.7.12., 1. o.

[4] HL L 12., 2004.1.17., 47. o.

[5] HL L 53., 2004.2.23.

[6] HL C 105., 2004.4.30., 9. o.

[7] HL C 172., 1999.6.18., 1. o. - A 2003/429/EK európai parlamenti és tanácsi határozattal módosított megállapodás (HL L 147., 2003.6.14., 25. o.).

[8] HL L 128., 2004.4.29., 45. o.

--------------------------------------------------